รัฐบาลไทย-ข่าวทำเนียบรัฐบาล-ดีอี ผนึกกำลัง ตำรวจไซเบอร์ ลุยจับโจร 4 คดีอุกอาจ
วันศุกร์ที่ 22 ธันวาคม 2566
ดีอี ผนึกกําลัง ตํารวจไซเบอร์ ลุยจับโจร 4 คดีอุกอาจ
พบมุกใหม่ มิจฉาชีพออนไลน์ หลอกคนพิการสแกนหน้าเปิดบัญชีม้า
วันนี้ (22 ธันวาคม 2566) กระทรวงดิจิทัลเพื่อเศรษฐกิจและสังคม ร่วมกับ สํานักงานตํารวจแห่งชาติโดย บช.สอท. หรือตํารวจไซเบอร์ แถลงผลการจับกุมมิจฉาชีพออนไลน์ 4 คดี 2 ผัวเมีย หลอกคนพิการสแกนหน้าเปิดบัญชีม้า – ทลาย 2 เว็บพนันออนไลน์ ตรวจยึดเงินสดและ ทรัพย์สินกว่า 150 ล้านบาท พบยอดเงินหมุนเวียนกว่า 13,000 ล้านบาทต่อปี - “KINGSPYราชาแอบถ่าย” พบภาพและคลิปแอบถ่ายกว่า 60,000 ไฟล์ รวมกว่า 1.41TBและ จับยูทูปเบอร์Tacticool BoBพร้อมยึดอาวุธปืนและเครื่องกระสุนหลายรายการ
นายประเสริฐจันทรรวงทอง รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เปิดเผยว่า ดีอีให้ความสําคัญกับความมั่นคงปลอดภัยทางไซเบอร์ เพื่อให้ประชาชนชาวไทย ได้ใช้ชีวิตประจําวันด้วยเทคโนโลยีบนโลกออนไลน์อย่างปลอดภัย โดยเฉพาะกลุ่มเปราะบาง ไม่ว่าจะเป็นเด็ก ผู้พิการ หรือผู้สูงอายุ ที่มีโอกาสตกเป็นเหยื่ออาชญากรรมทางไซเบอร์ได้สูง จึงประสานการปฏิบัติให้ทุกภาคส่วน แก้ปัญหาอย่างเป็นรูปธรรม ด้วยการประสานความร่วมมือกับสํานักงานตํารวจแห่งชาติ โดย พล.ต.อ.ต่อศักดิ์ สุขวิมล ผบ.ตร. และนํามาขับเคลื่อนโดย พล.ต.ท.วรวัฒน์ วัฒน์นครบัญชา ผบช.สอท. โดยให้ บช.สอท. หรือ ตํารวจไซเบอร์ เฝ้าระวังการเกิดอาชญากรรมกับกลุ่มเปราะบางเป็นพิเศษ ไม่ว่าจะเป็นการหลอกให้ลงทุน หลอกเปิดบัญชีม้า หรือ แม้กระทั่งการพนันออนไลน์ จึงนํามาสู่ปฏิบัติการตรวจค้นจับกุม ดังนี้
1. “ปฏิบัติการFAKE PROFILEจับ 2 สามีภรรยา หลอกคนพิการสแกนหน้าเปิดบัญชีม้า” สืบเนื่องจาก ผู้เสียหายซึ่งเป็นผู้พิการได้เข้าแจ้งความต่อเจ้าหน้าที่ตํารวจ เนื่องจากตนเองตกเป็นเหยื่อในการถูกหลอกให้เปิดบัญชีม้า โดยใช้บัญชีเฟซบุ๊กอวตารอ้างว่าเป็นเจ้าหน้าที่จากฝ่ายบุคคลของบริษัทต่างๆ ขอนัดสัมภาษณ์งานกับผู้เสียหาย ในคดีนี้ เจ้าหน้าที่ตํารวจลงพื้นที่รวบรวมพยานหลักฐาน จับกุม นางสาวบุสราภรณ์ อายุ 28 ปี
ชาวอุดรธานี และ นายประมวล อายุ 36 ปี ชาวบึงกาฬ ผู้เป็นสามี ทําหน้าที่คอยขับรถพาผู้ต้องหาไปหลอกลวงเหยื่อตามสถานที่ต่างๆ ทุกครั้ง ดําเนินคดีในความผิดฐาน “ร่วมกันเอาไปเสีย ซึ่งเอกสารของผู้อื่น ในประการที่น่าจะเกิดความเสียหายแก่ผู้อื่นหรือประชาชน,ใช้บัตรอิเล็กทรอนิกส์ของผู้อื่นโดยมิชอบ ก่อให้เกิดความเสียหายแก่ผู้อื่นหรือประชาชน,นําเข้าสู่ระบบคอมพิวเตอร์ซึ่งข้อมูลคอมพิวเตอร์ที่บิดเบือน หรือข้อมูลคอมพิวเตอร์อันเป็นเท็จ อันเป็นการกระทําต่อบุคคลใดบุคคลหนึ่ง,นําบัตรของผู้อื่นไปใช้แสดงว่าตนเป็นเจ้าของบัตร”
2. จับกุม 2 เว็บไซต์พนันออนไลน์ พร้อมยึดทรัพย์กว่า 150 ล้านบาท โดยในครั้งนี้ ได้ตรวจพบเว็บไซต์ จํานวน 2 เว็บไซต์ ได้แก่ufabet-jc.comและplay.beer777.comซึ่งทั้ง 2 เครือข่ายพบว่ามียอดเงินหมุนเวียนรวมกันกว่า 13,000 ล้านบาทต่อปี โดยเจ้าหน้าที่ตํารวจสามารถรวบรวมพยานหลักฐานจนสามารถขออํานาจศาลออกหมายค้นเป้าหมาย และหมายจับผู้ร่วมกระทําผิดที่เกี่ยวข้องของทั้ง 2 เว็บไซต์ รวมทั้งสิ้น 20 ราย ได้แก่ กลุ่มผู้รับผลประโยชน์ เจ้าของเว็บไซต์ โปรแกรมเมอร์ พนักงาน ผู้ดูแลเรื่องการเงิน และบัญชีม้า
3. จับกุมKingspyราชาแอบถ่ายเผยแพร่ภาพลามกอนาจารกว่า 60,000 ไฟล์ ได้รับแจ้งเบาะแสการกระทําผิดจากThe Scientia Program (โปรแกรมซายเอนเทีย) ซึ่งขับเคลื่อนโดยกลุ่มNGOที่ดําเนินการในประเทศไทย โดยแจ้งว่าให้ตรวจสอบบัญชีบนแอปพลิเคชันX (twitter)ใช้ชื่อ “ราชาแอบถ่าย” มีการโพสต์เชิญชวนให้เข้ากลุ่มชื่อ “KING SPYCAM”เป็นกลุ่มLINE Official Accountมีผู้ติดตาม จํานวน 596 คน มีระบบตอบรับอัตโนมัติเพื่อยืนยันการเข้ากลุ่ม โดยบุคคลที่เข้ากลุ่มดังกล่าว ต้องเสียค่าบริการจํานวน 150 บาท ต่อคน
ต่อมาพบหลักฐานยืนยันว่านายณัฐพรฯ เป็นผู้ใช้งานแอปพลิเคชันX (twitter)ชื่อบัญชี ราชาแอบถ่าย แต่ปัจจุบันได้ถูกระงับไปจึงได้สร้างบัญชีX (twitter)ขึ้นมาอีกบัญชีหนึ่งชื่อบัญชีCODEมีID:@CODE1380077 สําหรับโพสต์เชิญชวนให้เข้ากลุ่มลับโดยแนบลิงก์ไลน์และเรียกเก็บเงินจากสมาชิกที่เข้าสนใจเข้ากลุ่ม โดยกําหนดราคาค่าสมาชิกเข้ากลุ่มไว้ นอกจากนี้ ยังพบแอปพลิเคชันMEGA Cloudที่ลงชื่อเข้าใช้อยู่ในเครื่อง ตรวจสอบพบภาพสื่อลามกอนาจารทั้งภาพนิ่งและภาพเคลื่อนไหวในลักษณะแอบถ่าย รวมไฟล์ที่ตรวจพบจํานวน 62,773 ไฟล์ รวมความจุประมาณ 1.4 เทราไบต์ หรือ 1,400 จิกะไบต์
4. จับยูทูปเบอร์Tacticool BoBพร้อมยึดอาวุธปืนและเครื่องกระสุนหลายรายการ โดยพบว่ามี บัญชีเฟซบุ๊กแฟนเพจชื่อ “Pun Tacticool Bob”และ “Tacticool Bobแทคติคูลบ็อบ” โดยมีเนื้อหาเป็นเพจเกี่ยวกับการยิงปืน การพูดคุยแลกเปลี่ยนความคิดเห็นเกี่ยวกับอาวุธปืน โดยมี นายตฤณสิษฐ์ อายุ 33 ปี เป็นเจ้าของบัญชีเฟซบุ๊กแฟนเพจ และYouTubeช่อง “Tacticool BoBแทคติคูลบ็อบ” ที่มีผู้ติดตามประมาณ 1.95 หมื่นราย นอกจากนี้ จากการสืบสวนยังพบว่านายตฤณสิษฐ์ ยังมีพฤติการณ์ในการดัดแปลงอาวุธปืนอีกด้วย เจ้าหน้าที่ตํารวจจึงรวบรวมพยานหลักฐานเพื่อขออํานาจศาลออกหมายค้น ผลการตรวจค้น พบอาวุธปืน 85 กระบอก และเครื่องกระสุนกว่า 6,000 นัด รวมทั้งหมดกว่า 95 รายการ
อย่างไรก็ตาม กระทรวงดิจิทัลเพื่อเศรษฐกิจและสังคมได้ร่วมมือกับกองบัญชาการตํารวจสืบสวนสอบสวนอาชญากรรมทางเทคโนโลยี ในการป้องกันปราบปรามภัยออนไลน์ที่ละเมิดความเป็นส่วนตัวของพี่น้องประชาชน โดยเฉพาะเด็กและเยาวชน และขอให้พี่น้องประชาชนโปรดตรวจสอบทุกครั้งก่อนทําธุระส่วนตัวในสถานที่สาธารณะ รวมทั้ง โรงแรมและที่พักต่างๆ เนื่องจากปัจจุบัน อาจยังมีคนร้ายที่มีพฤติกรรมแบบนี้แฝงตัวอยู่ในสังคม ขณะเดียวกัน การดําเนินการปราบปรามเว็บพนันออนไลน์และอาชญากรรมทางเทคโนโลยีอื่นโดยเข้มข้นอย่างต่อเนื่อง ขอเตือนไปยังผู้ที่หลงผิดเข้าเล่นการพนันออนไลน์ ว่าไม่มีผู้ใดสามารถร่ํารวยได้จากการเสี่ยงดวงบนเว็บไซต์พนันออนไลน์ เนื่องจากระบบถูกควบคุมด้วยโปรแกรมคอมพิวเตอร์ นอกจากอาจทําให้สูญเสียทรัพย์สินจนหมดเนื้อหมดตัวแล้ว ยังมีความผิด ตาม พ.ร.บ.การพนัน พ.ศ.2478 อีกด้วย ทั้งนี้ หากประชาชนมีข้อสงสัย สามารถโทรปรึกษาสายด่วนAOC1441 ได้ตลอด 24 ชั่วโมง
------------------------------------------------